open-index/open-wikipedia-markdown huggingface dataset:
Eglesa Catolica

La **Eglesa Catolica Apostolal Roman** es la eglesa la plu grande de mundo, con plu ca bilion membros. Gidada par la Pape, lo defini sua mision como distribui la evanjelio de Jesus Cristo, presentante rituos e praticante la carita.

## Cuatro marcas de la Eglesa

### Uni
"On ave un Senior, un fida, un batiza, un Dio e Padre de tota ci es supra tota, tra tota e en tota" Un descrive de la uni de la corpo de Cristo.

### Santa
Esta parola no vole dise ce la membros es libre de pecas, no ce la institui de la Eglesa no pote peca. La eglesa de Cristo es santa car lo es la eglesa de Cristo: "… sur esta roca me va construi mea Eglesa" Jesus ia fundi sua eglesa per continua sua labora de remete e santi en la mundo. Cristianisme sinifia ce la santia de la Eglesa universal deriva de la santia de Cristo.

### Catolica
La parola "catolica" sinifia "universal", seguente la plu interpretes. Lo refere a la intera de tota los ci crede vera a Jesus como la Cristo.

### Apostolal
Esta descrive sua orijinas e credes. La ensenias de la eglesa es apostolal en ce los trova sua radises en la ensenias de la apostoles de Cristo.

## Referes
Eglesa de Scotland

La **Eglesa de Scotland** (scotes: *The Scots Kirk*, gailica: *Eaglais na h-Alba*, engles: *Church of Scotland*) nonformal conoseda per sua nom scotes *the Kirk*, es la eglesa nasional de Scotland.
Elementos

**Series Cimical de la Table Periodal**
Metal alcalin
Metal alcalin de tera
Lantanido
Actinido
Metal media

Metal povre
Metaloide
Nonmetal
Alojen
Gas nobil



**State a temperatur e presa normal**
* Aceles en leteras roja es gases (H, He, N, O, F, Ne, Cl, Ar, Kr, Xe, Rn)
* Aceles en leteras verde es licuidas (Br, Hg)
* Aceles en leteras negra es solidas
* La states de la elementos sinteseda no es serta

**Elementos cual aveni natural o no natural**

* Aceles en cuadros con bordas puntosa es sinteseda (Am, Cm, Bk, Cf, Es, Fm, Md, No, Lr, Rf, Db, Sg, Bh, Hs, Mt, Ds, Rg, Mt, Ds, Rg, Cn, Nh, Fl, Mc, Lv)
* Aceles en cuadros con bordas de linietas veni de la dejenera de otra elementos (Tc, Pm, Po, At, Rn, Ra, Ac, Pa, Np)
* Aceles en cuadros con bordas solida es plu vea ca la tera

## Lista de elementos par sua cortis, con lias a articles
Elias Lönnrot

**Elias Lönnrot** / 'lønru:t/ (1802–84) ia es un dotor, botaniciste, lexicolojiste e filolojiste suomi.

## La jovenia
Elias Lönnrot ia nase en un casa peti en *Sammatti*, Suomi sude-ueste, como un fio de un talior. En sua jovenia el ia studia en la *Academia de Turku* (Åbo en svensce). Sua gradua minor (1827) ia trata *Väinämöinen*, la eroe de multe runas poplal en Carelia. La sujeto de sua gradua major (1842) ia es la medisines majial de la popla.

## La ativias xef
De 1833 a 1853, el ia servi como la dotor xef de la rejion de *Kajaani*, en Suomi este. A pos, el ia es un profesor sur la lingua e leteratur suomi, de 1853 asta 1862 en la *Universia de Helsinki*.

Ja como un studiante, el ia comensa colie poesias poplal. Como la resulta de sua esploras en multe locas de Suomi, Carelia, Esti e Sami, la produidas nasional importante ia apare: **Kalevala vea** (1835–36), **Kanteletar** (1840–41) e **Kalevala** (nova) (1849). Estra los, Lönnrot ia publici colies de proverbos, enigmas e encantas. Lönnrot, con sua amis, ia fundi (1831) *Suomalaisen Kirjallisuuden Seura*, la organiza per la leteratur suomi. 

La plu importante de sua susedes es *Kalevala*, la libro cual ia deveni un simbol per la cultur suomi. Lönnrot ia composa lo par combina la runas colieda con sua propra poesia. La resulta es un nara, coerente e stimulante, scriveda en stilo forte e colorosa.

## Otra ativias

* editor de *Mehiläinen* ("abea"), la revista prima en suomi 
* editor de *Flora Fennica* sur la plantas en Suomi
* editor de la *disionario grande suomi–svensce* 

## Referes
* La fonte xef per la crea de esta article ia es *Iso tietosanakirja* (WSOY), primida en Porvoo 1996
Elinica (lingua)

**Elinica** (Ελληνικά, ance *greca* o parolas simil en multe linguas european) es un lingua de la familia indoeuropean con un istoria de 3500 anios. Oji, lo es parlada par 15 milion persones en Elas, Cipros, Balgaria, Xciperia e Turcia. Lo ave ance multe parlores en comunias de migrores tra la mundo. Elinica es scriveda con la alfabeta elinica (la prima con vocales) de la sentenio nove en Elas, e de la sentenio cuatro en Cipros. La leteratur elinica ave un eda de plu ca 3000 anios.

Esemplos:

*om elinica: Έλληνας []
*fem elinica: Ελληνίδα []
*lingua elinica: Ελληνικά []
*bon matina: καλημέρα []
*bon sera: καλησπέρα []
*bon note: καληνύχτα []
*adio: χαίρετε [] (formal) 
**αντίο []
**γεια σου []
**γεια σας [] (nonformal)
*per favore: παρακαλώ []
*pardona: συ(γ)γνώμη []
*grasias: ευχαριστώ []
*acel: αυτό []
**(ε)κείνο []
*esta: αυτο []
**(ε)τούτο []
*si: ναι []
*no: όχι []
*joia o salute: εις υγείαν! []
**γεια μας! []
*jus: χυμός []
*acua: νερό []
*vino: κρασί []
Elizabeth 1

**Elizabeth 1** (7 setembre 1533 – 24 marto 1603) ia es la rea de England e Er de 17 novembre 1558 asta sua mori. Sin enfantes, Elizabeth ia es la monarca sinco e final de la dinastia Tudor.

Elizabeth ia es la fia de Henry 8 e sua sposa du, Anne Boleyn, ci ia es esecutada a du anios e un dui pos la nase de Elizabeth. La sposi ia es negada e Elizabeth ia es declarada como un enfante nonlegal. Sua duifrate Edward 6 ia rena asta sua mori en 1553 e ia dona la trono a Dama Jane Grey, iniorante la diretos de sua duisores Elizabeth e Mary, ci ia es catolica. Ma la atesta ia es negada e Mary ia deveni rea. En la rena de Mary 1, Elizabeth ia es prisonida tra cuasi un anio, suspetada de suporta la rebelores protestante.

En 1558, Elizabeth ia segue sua duisore a la trono. Un de sua atas prima ia es la institui de un eglesa protestante engles, de cual el ia deveni la governor suprema. El no ia vole irita tro multe la catolicas per evita un crusada, ma el no ia vole coraji la protestantes plu radical, ci ia desira cambias multe plu estrema. Esta eglesa ia deveni la Eglesa de England, divorsada de Roma ma reteninte sua stilo.

An si on ia espeta ce el va sposi e produi enfantes per erita la trono, el ia sposi nunca e ia deveni famosa per sua virjinia.

Elizabeth ia es un renor moderada, tolerante, e cauta. En la desenio de 1580, el no ia pote evita un gera con Espania. La defeta de la Marina de Espania en 1588 ia es un de la vinses la plu grande en la istoria de England. Sua rena es conoseda como la Eda Elizabethan, e es famosa per leteratur, teatro, e otra artes, como la teatrales e poesias produida par Shakespeare. E sua rena ia es relativa stable e pasosa, e ia crea un identia nasional per la engleses.

Elizabeth ia mori a 24 Marto 1603 a la Palasio de Richmond. A alga oras a pos, la projeta per declara James 6 de Scotland como James 1 e England ia comensa. 

Elizabeth ia es enterada en la Abadia de Westminster en un tomba cual el comparti con sua duisore, Mary. La enscrive a la tomba dise *Regno consortes et urna, hic obdormimus Elizabetha et Maria sorores, in spe resurrectionis*, pd: "Asosiores en rena e tomba, asi nos dormi, sores Elizabeth e Mary, en espera de revive."
England

**England** es un pais en Europa e, plu spesifada, en la Rena Unida. Lo comparti un borda con Scotland en la norde e con Cimri en la ueste. Lo ance borda la Mar Eres en la norde-ueste e la Mar Celta en la sude-ueste. England es separada de Europa continental par la Mar Norde a la este e par la Manga en la sude. La pais covre sinco otis de la isola de Britan (cual es en la Mar Atlantica norde) en la sentro e sude de la isola. Plu ca 100 isolas peti, per esemplo la Isolas de Scilly e la Isola de Wight, es ance parte de la pais. La zona de ora de England es **GMT**. Lo es la parte de la Rena Unida con la plu persones, con entre 50 milion e 60 milion, pd sirca 84% de la abitores de la Rena Unida.

La area cual es aora nomida England ia es abitada prima par umanas moderna en la periodo de la paleolitica alta; ma lo es nomida per la anglos, un de la tribus germanica ci ia abita ala en la sentenios 5 e 6. England ia deveni un stato unida en la sentenio 10. De pos la eda de descovre, cual ia comensa en la sentenio 15, lo ia ave un efeto cultural e legal importante sur la mundo. La lingua engles, la eglesa anglican, e lege engles - cual es la funda de la sistemes legal de lege comun de multe otra paises en la mundo - ia crese en England, e la sistem de governa parlamental de la pais ia es adota par multe otra nasiones. La revolui industrial ia comensa en England en la sentenio 18, e lo ia devein la nasion cual industri prima en la mundo.

La tereno de England es per la plu parte colinas basa e planos, spesial en England sentral e sude. An tal, on ave tereno alta en la norde (per esemplo, la Lake District montaniosa, e la Pennines) e la sude-ueste (per esemplo, Dartmoor e la Cotswolds). La capital es London, cual ave la urbe la plu grande en e la Rena Unida e la Uni European. La cuantia de abitores de plu ca 53 milion es 84% de la popla de la Rena Unida, e los es consentrada per la plu parte sirca London, la sude-este, e conurbes en la Midlands, la norde-ueste, la norde-este e Yorkshire, cada de cual ia crese como rejiones industrial major en la sentenio 19.

La Rena de England – cual ia inclui Cimri pos 1535 – ia sesa es un stato autonom a la 1 maio 1707, cuando la Atas de Uni ia reali la termas de la Trata de Uni de la anio presendente, provocante un uni political con la Rena de Scotia per crea la Rena de Britan. En 1801, Britan ia uni con la Rena de Er par un otra Ata de Uni per deveni la Rena Unida de Britan e Er. En 1922, la Stato Libre Eres ia gania autonomia de la Rena Unida e la stato ia deveni la Rena Unida de Britan e Er Norde.
Calcula

Un **calcula** es un prosede per cambia un informa enflueda a un resulta.

Calculas en matematica es esata e usa algoritmos definida. Per esemplo, la multipli de 7 par 8 es un calcula simple de aritmetica. La resulta es 56.

On usa calculas algoritmal per calcula estimas statistical de la resultas probable de un referendo, ma esta jenera un estende de posibles en loca de respondes esata.

En un sinifia ancora plu neblosa, on pote ance calcula un stratejia en un compete, o la probablia de un relata susedosa entre du persones.

## Etimolojia
La parola "calcula" es relatada con la parola "calculo". Ambos veni de la parola latina *calculus*, cual sinifia "calculo". Calculos ia es usada en abacos per conta e calcula.
Calculo

**Calculo** es un ramo de matematica fundida sur la soma de diferes infinita peti.

Calculo es un parte de la educa matematical moderna. Un curso sur calculo es un via a otra cursos plu avansada en matematica dedicada a la studia de funsionas e limitas, nomida analise matematical.

## Istoria
Calculo moderna ia es developada en la sentenio 17 en Europa par Isaac Newton e Gottfried Wilhelm Leibniz, ma alga de sua elementos ia apare en Barat antica, Elas, Jonguo, Europa medieval e Asia sude-ueste

## Prinsipes
### Limitas e infinitas peti
Calculo es frecuente developada usante cuantias peti. Istorial, la metodo un de fa lo ia es par infinitas peti. Estas es ojetos cual pote es tratada como numeros real ma cual es, en alga modo, "infinita peti". Per esemplo, un numero infinita peti pote es plu grande ca 0, ma min ca cualce numero en la segue 1, 1/2, 1/3, ... e tal min ca cualce numero real positiva. De esta punto de vista, calculo es un colie de tecnicas per manipula infinitas peti. La simboles dx e dy ia es prendeda per es infinita peti, e la derivada dy/dx ia es sua proportio.

### Calculo diferensial
### Calculo integral
### Teorem fundal
Calendario

Un **calendario** es un sistem de organiza de tempo a dias e periodos plu longa.

La calendario de Gregorio es usada par la plu de poplas de la mundo. Lo ave un anio normal de 365 dias, e un anio estendeda de 366 dias a sirca en cada anio cuatro. Un anio ave des-du menses, divideda en semanas de sete dias. La menses ave 30 o 31 dias, estra febrero (la mense du) cual ave sola 28 en anios normal, e 29 en anios estendeda.

## Vide ance
* Nomes de dias
* Nomes de menses
* Calendario de la Revolui Franses
* Calendario de Auguste Comte
* Calendario de Mundo
* Calendario saisonal
* La calendario con un semana completinte
* La calendario con numeros de semana
Calendario de Auguste Comte

Auguste Comte, en 1849, ia publici un calendario de 13 menses, cual el ia nomi la Calendario Positiviste. Lo conteni 13 menses de 28 dias o esata cuatro semanas. On ave un plu dia a la fini de la anio cual no ave un nom normal, e un plu dia (dia 366) en cada anio cuatro. Cada anio comensa a "lundi, la prima de Moxe". La calendario comensa con 1789 como anio un, e 2000 ia es la anio 212. Cada mense ave esta forma:
 
 

Comte ia sujesta nomes per la menses:

* 1.  Moxe
* 2.  Homero
* 3.  Aristotele
* 4.  Arcimede
* 5.  Caesar
* 6.  San Paulo
* 7.  Charlemagne
* 8.  Dante
* 9.  Gutenberg
* 10. Shakespeare
* 11. Descartes
* 12. Frederick II
* 13. Bichat

Cada dia es nomida per un person importante en campos pertinente a la person de la mense, per esemplo...

* 14 Moxe = Buda
* 21 Aristotele = Socrate
* 7 Gutenberg = Columbo
* 28 Shakespeare = Mozart
* 28 Descartes = Hume
* 7 Bichat = Galileo

La calendario e August Comte ia es partal adotada par *International Fixed Calendar League*, un asosia cual ia ave ofisias en London e Rochester, New York. La sola cambias: la semana comensa con soldi en loca de lundi, la nomes de la plu de menses es la nomes comun, un mense nova es poneda entre junio e julio, nomida "sol" o "midi", e la dia 366 es poneda a la fini de sol/midi.  La asosia ia es cluida en la desenio de 1930.
Calendario de Mundo

La **Calendario de Mundo** es un calendario en cual la dias de semana es sempre la mesma en cada anio.

Lo ia es introduida en 1930 par Elisabeth Achelis, ci ia fundi la Asosia de Calendario de Mundo a 21 otobre 1930. La promove ia gania suporta internasional asta cuando la Gera Mundal Du ia interompe la discute sivil. Pos la gera, la idea ia es reintroduida a la Nasiones Unida, ma la adota ia es parada par la SUA en 1955.  Politicistes american no ia vole ofende poplas relijiosa conserviste, ci ia es turbada par la idea ce, a un ves per anio, on va ave un plu dia en la semana, o oto dias entre un soldi e la seguente – desacordante con la costum biblial. La organiza ia move a Ottawa e ia deveni la Asosia Internasional de Calendario de Mundo. Triste, la impedi ia frustra la membros de la organiza. Aora, con la interede, on ave ancora un promove, an si peti, per adota la Calendario de Mundo.

La Calendario de Mundo ave 12 menses, divideda en cuatro cuatris. Cada cuatri comensa con soldi e un mense de 31 dias. Cada mense de 31 dias es segueda par du menses de 30 dias. A la fini de la anio, un plu dia es ajuntada afin la anio ave 365 dias. Esta dia es nomida la Dia de Mundo e no ave un nom como la otra dias de la semana; lo es un festa internasional como la sera ante la anio nova. En cada anio cuatro, un plu dia es ajuntada a junio. Ance esta dia no ave un nom e es un festa internasional.

	

	

: * Nota: La Dia de Mundo segue 30 desembre, e la Dia 366 segue 30 junio en cada anio cuatro.

La Calendario de Mundo ta dona a nos un calendario con cambias minima a nosa modo de esperia semanas, menses e anios; plu, lo ta dona cuatro saisones o cuatris con la mesma cuantia de dias – un aida per comersia.  Triste, on ave ance un resiste potiosa a ideas simple e razonal como esta. La razona xef contra la calendario es ce alga cristianes, iudistes e muslimes no gusta la rompe de la semana creada par la Dia de Mundo.

Un varia an plu simil a la calendario presente funsiona como esta: Fa sola ce desembre 31 (e febrero 29, en anios estendeda) no ave un dia de semana asiniada a lo. Lo ta es la Dia de Mundo. La resta de la calendario resta esata la mesma. Studiantes joven ta debe ancora recorda la longia variosa de la menses, e la cuatris de la anio no ta ave esata la mesma cuantia de dias, ma nun ta debe perde sua aniversario (estra los ci ia nase a febrero 29). Si on prefere, on pote fa ce janero 1 es la Dia de Mundo – la resulta ta es la mesma.
Calendario de la Revolui Franses

La **Calendario de Revolui Franses** ia es inventada par un comite dirijeda par Fabre d'Eglantine. La calendario ia es adotada par la Conveni de la Revolui en otobre 1793. La calendario ia es divideda en 12 menses de 30 dias per mense, con sinco plu dias (ses dias en anios con 366 dias) a la fini de la anio. Esta sinco o ses dias ia es nomida la *Sans-culottides* e ia es un serie de festas nasional.

Cada mense ave tre semanas (nomida "decades") de des dias per semana. La dias ave numeros per nomes: primidi, duodi, tridi, quartidi, quintidi, sextidi, septidi, octidi, nodidi e decadi. Decadi ia es un dia de restora. La prima dia de la anio ia es 1 *Vendemiaire* anio 1, e ia aveni a la ecuinote de autono, 22 setembre 1792. Cada mense ia pare como esta:

La nomes de la menses:

La *san-culottides* ia aveni de 17 setembre a 20 (o 21) setembre. La nom "sans-culottides", cual ia refere a la clase de laborores, ci ia es videda como la cor de la revolui, sinifia "sin pantala": la aristocratas ia porta pantalas, ma la proletaria ia porta pantalones. Esta dias ia es nomida...

La calendario ia es usada en Frans tra 12 anios, pos cuando Napoleon ia recambia lo.
Calendario saisonal

La **calendario saisonal** es un calendario de cuatro saisones (o cuatris) de sete dias per semana e des-tre semanas per saison. La menses no es usada. A la fin de cada anio, un dia es ajuntada como dia 92, sin nom de dia. En cada anio cuatro, un plu dia es ajuntada a la saison du como dia 92, ance sin nom.

La saisones o cuatris es nomida...

***cuatri un** o **inverno** (= janero, febrero e marto)
***cuatri du** o **primavera** (= april, maio e junio)
***cuatri tre** o **estate** (= julio, agosto e setembre)
***cuatri cuatro** o **autono** (= otobre, novembre e desembre)

Natural, en la emisfero sude la saisones ta ave la ordina **estate**, **autono**, **inverno**, e **primavera**. Ma la abitantes de ala, e ance la abitantes de la zona tropical, probable ta prefere usa simple **un**, **du**, **tre**, e **cuatro**!

La calendario ta pote comensa a lundi, si la mundo ta prefere.

En 1973, la autor e siensiste Isaac Asimov ia sujesta un varia, la "calendario saisonal de mundo", nominte la saisones A, B, C e D, e la dia autonom "dia de anio".

Un otra varia usa un *semana* autonom en loca de dias. Vide La calendario con un semana completinte e La calendario con numeros de semana per plu informa.
Califia Umaian

La **Califia Umaian** ia es la numero du de la cuatro califias arabi grande instituida pos la mori de Muhammad. Lo ia es gidada par la dinastia Umaian. An si la familia Umaian ia veni de Makka, la capital de la califia ia es Dimashq.

Pos cuando la umaianes ia es suvertida par la Califia de Abasias, los ia vade a Al-Andalus, do los ia institui la Califia de Cordoba, cual ia continua asta 1031.
Camerun

**Camerun** (en engles: *Cameroon* /ˌkæməˈruːn/; en franses: *Cameroun* /ka.mə.ʁun/ o /kam.ʁun/), nomida ofisial la **Republica de Camerun** (en engles: *Republic of Cameroon*; en franses: *République du Cameroun*), es un pais en Africa sentral. Lo borda Nijeria en la ueste; Txad en la norde-este; Sentrafrica en la este; e Gine Ecuatoral, Gabon e Congo en la sude. La costa maral de Camerun es longa la Baia Biafra, cual es un parte de la Golfo Gine e la Mar Atlantica.

La linguas ofisial es engles e franses, e sirca 24 linguas african es ance linguas major. La pais es comun refereda como "Africa en miniatur" per sua diversia jeolojial e cultural. Lo ave plaias, desertos, montes, forestas pluvosa e savanas. La punto la plu alta a cuasi 4 100 metres es Monte Camerun en la rejion sude-ueste de la pais. La area de la pais es sirca 475 440 cilometres cuadrida. La cuantia de abitores, en la anio 2007, ia es sirca 18 060 382 persones. La sites la cuantias de abitores plu grande es Douala cual es a la Rio Wouri e es la capital economial e la porto xef, Yaoundé cual es la capital political, e Garoua. Pos lo autonomi, la nasion junta se a la Comunia de Nasiones, an si la plu de sua teritorios ia es pasada un colonia deutx e, pos la Gera Mundal Prima, un autoria franses. La pais es bon conoseda per sua stilos nativa de musica, spesial makossa e bikutsi, e per sua ecipo nasional de futbal cual es susedosa.

Abitores prima de la teritorio ia inclui la sivilia sao, prosima a Lago Txad, e la baka, xasor-coliores en la foresta pluvosa sude-este. Esplorores portuges ia ateni la costa en la sentenio 15 e ia nomi la area *Rio dos Camarões* (Rio de Gamba), cual ia deveni *Cameroon* en engles e *Cameroun* en franses. Soldatos fulani ia fundi la Amiria Adamawa en la norde en la sentenio 19, e etnicos variosa de la ueste e norde-ueste ia fundi xefias e fonias potiosa. Camerun ia deveni un colonia deutx en 1884 conoseda como Kamerun.

Pos la Gera Mundal Prima, la teritorio ia es divideda entre Frans e la Rena Unida como un autoria de la Alia de Nasiones. La partito political Union des Populations du Cameroun (UPC) ia promove autonomia, ma ia es deslegalida par Frans en la desenio de 1950, cual ia comensa la Gera de Autonomia Camerunes. Militares franses e UPC ia combate lunlotra asta 1971. En 1960, la parte de Camerun cual ia es governada par la franses ia autonomi como la Republica de Camerun sur presidente Ahmadou Ahidjo. La parte sude de la Camerunes Brites ia uni con lo en 1961 per formi la Republica Federal de Camerun. La federa ia es abandonada en 1972. La pais ia es renomida a la Republica Unida de Camerun en 1972 e a la Republica de Camerun en 1984.

Camerun ave stablia political e sosial relativa alta. Esta ia permete la crese de cultiva, ruas, ferovias e industrias grande de petrolio e lenio.
Camputxa

**Camputxa** (en cmer: កម្ពុជា *Kâmpŭchéa* [kɑmpuˈciə]), nomida ofisial la **Rena de Camputxa** (en cmer: ព្រះរាជាណាចក្រកម្ពុជា *Preăh Réachéanachâk Kâmpŭchéa* [ˈprĕəh riəciənaːˈcɑk kɑmpuˈciə]) es un pais en la sude de Indoxina en Asia. La area es sirca 181 035 cilometres cuadrida. Lo borda Tai a la norde-ueste, Lau a la norde-este, Vietnam a la este e la Golfo Tai a la sude-ueste.

La cuantia de popla, en la anio 2016, ia es sirca 15 957 223 persones. La relijio ofisial es budisme teravada, cual es la relijio de sirca 95 persentos de la popla. La minorias de la pais inclui vietes, xineses, txames e 30 tribus de cmer loeu. La site capital e la plu grande es Pnompen; lo es la sentro political, economial e cultural de Camputxa. La rena es un monarcia constitutal.

En 802 ec, Jayavarman 2 ia declara se como re e ia uni la prinses cmer gerante de Txenla su la nom "Camputxa". Esta ia marca la comensa de la Impero Cmer cual ia flori tra plu ca 600 anios, e ia capasi ce res seguente ia governa e domina multe de Asia sude-este e ia colie multe potia e ricia. La rena indianida ia construi templos monumental - incluinte Angkor Wat, cual es aora un loca de erita mundal - e ia fasili la estende de induisme prima, e a pos de budisme a multe de Asia sude-este. Pos la cada de Angkor a Ayutthaya en la sentenio 15, un Camputxa diminuida e debilida ia es renada como un stato vasal par sua visinas. En 1863, Camputxa ia deveni un protejeda de Frans; esta ia dupli la grandia de la pais par reclama la norde e ueste de Tai.

Camputxa ia autonomi en 1953. La Gera de Vietnam ia estende a en Camputxa, con la SUA ia bombinte Camputxa entre 1969 e 1973. Pos la colpa camputxa de 1970, la re desponeda ia dona sua suporta a sua enemis pasada, la Cmeres Roja. La Cmeres Roja ia emerji como un potia major: los ia concista Pnompen en 1975 e a pos ia esecuta la Jenoside Camputxa entre 1975 e 1979; pos esta, los ia es espulsada par Vietnam e la Republica Poplal de Kampuchea en la Gera Camputxa-Viet (1979-91).

La lingua major es cmer.

Otra nomes: Le Cambodge, Cambodia, Kampuchea.

1975: L'anio Zero. La Cmeres Roja ia institui un rena de teror asta 1979, la gera contra la armada de Vietnam. La pais es ancora malada.
2013: Mori de Ieng Sary (87a.) en un hospital de Pnompen. El ia es un de xefes de la Cmeres Roja.
Canada

**Canada** o **la Federa de Canada** es un pais grande en America Norde. En engles, lo es nomida *Canada* o *Canadian Confederation*; en franses, *Canada* o *Confédération du Canada*).

La area es sirca 9 984 670 cilometres cuadrida.

La cuantia de abitores, en la anio 2016, ia es sirca 36 155 487 persones.

La site capital es Ottawa.

La linguas major es engles e franses.

De 2015, la ministro xef es Justin Trudeau de Ottawa, Ontario, de la partito libriste. Sua casa ofisial es 24 Sussex Drive. La xef de stato es Rena Elizabeth 2.

## Politica

Canada es un monarcia constitual cual reconose Elisabeth 2 como rea de Canada de pos moria de se padre re George 6 a la 6 febrero 1952.

## Provinses e teritorios

Canada ave des provinses e tre teritorios:

* **AB** Alberta, capital Edmonton 
* **BC** British Columbia (Colombia Brites), capital Victoria
* **PE** Prince Edward Island (Isola de Prinse Eduard), capital Charlottetown
* **MB** Manitoba, capital Winnipeg
* **ON** Ontario [un provinse partal bilingual par la leges *provinsal*], capital Toronto
* **NB** New Brunswick/Nouveau-Brunswick (Brunswick Nova) [Un provinse bilingual par la leges *federal*], capital Frederickton
* **NL** Newfoundland and Labrador (Teranova e Labrador), capital St. John's
* **NS** Nova Scotia, capital Halifax
* **NU** Nunavut, un teritorio, capital Iqaluit [la linguas ofisial de Nunavut es engles , franses , inuctitut, e inuinnactun; la ajentes federal usa engles e franses.]
* **QC** Quebec [la sola lingua ofisial de la provinse es franses, ma ajentes federal es bilingual], capital Quebec
* **NT** Teritorio Norde-ueste, un teritorio, capital Yellowknife
* **YT** Yukon, un teritorio, capital Whitehorse

## Jeografia
Canada ocupa la majoria de la parte norde de America Norde. 

## Economia
Canada es un de la nasiones la plu rica de la mundo, un membro de la Organiza de Coopera e de Developa Economial (OCDE) e de la Grupo de 8 (G8).

Vide ance
Sportes de Canada
Canta de Roland

***La Canta de Roland*** (franses: *La Chanson de Roland*) es un poesia epica fundida sur la batalia de Roncesvalles en 778, en la rena de Carlo la grande. Lo es la obra la plu antica de leteratur franses cual ia survive asta oji, e lo esiste en versiones variosa en manoscritos diferente, atestante sua popularia enorme entre la sentenios 12 e 14.

On dati sua composa a la periodo entre 1040 e 1115: un varia temprana ia comensa sirca 1040, con ajuntas e alteras asta sirca 1115. La testo final ave sirca 4000 linias de poesia. Esta epica es la prima esemplo – e, con la *Poesia de Mea Cid*, un de la esemplos la plu eselente – de la *chanson de geste* (canta de atas eroin), un forma leteratural cual ia flori entre la sentenios 11 e 15 e ia selebra atas lejendal.

## Manoscritos e data
An si lo descrive avenis en la eda carolingian, lo ia es scriveda a tempo multe plu tarda. Nove manoscritos survive de la Canta de Roland en franses vea. La plu vea de esta manoscritos es tenida a la Biblioteca Bodleian en Oxford. Esta ia orijina entre 1129 e 1165 e ia es scriveda en anglonormande.

Eruditas estima ce la poesia ia es scriveda, cisa par un poesiste nomida Turold, entre sirca 1040 e 1115, e ce la plu de la alteras ia es ja fada sirca 1098. Algas favore un data plu temprana, car esta permete ce on dise ce la poesia ia es inspirada par la campanias castilian de la desenio de 1030, e ce la poesia ia es un influe major en la Crusada Prima a pos. Los ci prefere un data plu tarda segue lo cual los interprete como referes corta en la poesia a avenis de la Crusada Prima.

En la poesia, la terma *d'oltre mer* o *l'oltremarin* aveni a tre veses en refere a muslimes nomida ci ia veni de *oltre mer* per combate en Espania e Frans. *Oltre mer* (*outremer* en franses moderna) es un terma franses nativa cual sinifia "ultra mar" en elefen. La nom ia es comun usada par la crusadores per Filastin.

On no pote interprete la apare de esta terma en la poesia como un influe de la Crusadas; par contrasta, sua modo de usa en la poesia, en cual lo indica mera un pais muslim, indica ce la autor de la poesia no ia conose la Crusadas, e ce la terma ia esiste en franses ante la comensa de la crusadas. On judi ce la plu de la poesia ia orijina ante la Crusadas (cual ia comensa en 1098), ma on ave un pico de pasajes do la demanda resta esce los ia es ajuntas tarda, fada corta pos la comensa de la Crusadas.

Pos la descovre de du manoscritos en 1832 e 1835, la *Canta de Roland* ia es reconoseda como la epica nasional de Frans cuando on ia publici un edita en 1837.
Capo Verde

**Capo Verde** (en portuges: *Cabo Verde*, pronunsiada [ˈkabu ˈveɾdɨ]), nomida ofisial la **Republica de Capo Verde**, es un pais cual es composada de un arcipelago de des isolas volcanal en la sentro de la Mar Atlantica. Lo inclui du grupos de isolas: Barlavento e Sotavento. Locada 570 cilometres a la ueste de la Penisola Capo Verde en Africa ueste, la isolas covre un area combinada de sirca 4 033 cilometres cuadrida. La cuantia de abitores, en la anio 2007, ia es sirca 423 613 persones. La site capital es Praia. La major linguas es portuges e criolo capoverdean.

La arcipelago de Capo Verde ia es nonabitada asta la sentenio 15, cuando esplorores portuges ia descovre e coloni la isolas, e fundi la colonia european prima en la tropico. Locada ideal per la comersia atlantica de sclavos, la isolas deveni rica tra la sentenios 16 e 17; lo ia atrae mercatores, barcones privata e piratas. La fini de sclavia en la sentenio 19 ia causa declina economial e migra a estra la pais. Capo Verde ia regania gradal como un sentro importante de comersia e un visita per vias de carga. Pos la pais ia deveni un departe ultramar de Portugal en 1951, la isolas ia continua ajita per autonomia, cual ia es ateni pasosa en 1975.

De pos la temprana de la desenio de 1990, Capo Verde ia es un democratia representante stable, e permane un de la paises la plu developada e democrata en Africa. Par cause de un manca de recursos natural, la economia developante de Capo Verde es per la plu parte servi orientada, con un foca cresente sur turisme e investi esterna. La popla de Capo Verde, sirca 512 000 abitores, es per la plu parte un misca de erita european e african, e es per la plu parte catolica, cual refleta la lega de governa portuges. Un diaspora grande esiste tra la mundo, cual es pico plu multe ca la cuantia de abitores en la isolas.

## Etimolojia
La nom de la pais es derivada de Cap-Vert, en la costa senegales. En 1444, esplorores portuges ia nomi la loca de orienta *Cabo Verde* ("Capo Verde"), un pico de anios ante los ia descovre la isolas.

A 24 otobre 2013, la delega de la pais ia proclama a la Nasiones Unida ce la nom ofisial debe no plu es traduida a en otra linguas. En loca de "Capo Verde", la identifia de "Republica de Cabo Verde" debe es usada.
Carl Jung

**Carl Gustav Jung** ["iung"] ia nase a 26 julio 1875 en Kessewil, un vileta peti en Suiz. Sua padre ia es Paul Jung, un pastor de la campania, e sua madre ia es Emilie Preiswerk. Jung ia es ensircada par un familia de persones bon instruida, incluinte alga otra relijios e alga persones nonusual.

Sua padre ia comensa ensenia la lingua latina a Carl cuando Carl ia ave ses anios. Esta ia comensa un interesa grande en linguas e leteratur, spesial la leteratur de la anticas. Jung ia pote leje la plu de linguas moderna de Europa, e ance alga linguas antica, incluinte sanscrito, la lingua de la libros santa orijinal de induisme.

Carl ia es un adolesente solitar, ci no ia gusta la scola, spesial la compete. El ia vade a un scola abitada en Basel, Suiz. Ala, el ia es la ojeto de multe molestas jelosa. El ia comensa usa maladia como un escusa, e ia developa un tende embarasante de desmaia su presa.

Sua carera prima elejeda ia es la arceolojia, ma el ia studia medica a la Universia de Basel. En sua labora su la neurolojiste famosa Krafft-Ebing, el ia eleje la psiciatria como sua carera.

Pos gradua, el ia prende un posto a la Ospital Mental de Burghoeltzli en Zurich su Eugene Bleuler, un esperta sur scizofrenia (e la person ci ia nomi lo). En 1903, Jung ia sposi Emma Rauschenbach. En esta periodo de sua vive, el ia instrui clases a la Universia de Zurich, ia opera un ofisia privata, e ia inventa la tecnica de asosia de parolas.

El ia es un amiror de Sigmund Freud tra multe anios, e ia visita el en Wien en 1907. Un nara dise ce, pos cuando los ia encontra lunlotra, Freud ia cansela tota sua encontras per la dia e los ia parla per 13 oras sin pausa. Plu tarda, Freud ia vide Jung como la "re futur" de psicoanalise e sua eritor.

Ma Jung no ia aseta tota la teoria de Freud. Sua relata ia comensa fri en 1909 en un viaja a America. Cuando los ia interprete la sonias de lunlotra, Freud ia mostra un resiste a la analise. Freud ia para la analise, temente ce el va perde sua autoria supra Jung! Jung ia es insultada.

La Gera Mundal Prima ia es un periodo de autoesamina dolosa per Jung. Algas pensa ce el ia esperia un periodo de psicose. Ma esta periodo ia es ance la comensa de un de la teorias de personalia la plu interesante en la istoria de psicolojia.

Pos la gera, Jung ia viaja multe, visitante, per esemplo, poplas tribal en Africa, America e India. El ia jubila en 1946 e ia comensa retira se de la oios de la popla pos la mori de sua sposa en 1955. El ia mori a 6 junio 1961 en Zurich.
Carlo 5

**Carlo 5** (24 febrero 1500 – 21 setembre 1558) ia es la imperor de la Impero Santa Roman, la re de Espania, Napoli e Sisilia, e la re de Nederland burgundian. El ia es nomida Carlo 1 en Espania, e sua nometa ia es *El Dorado* (la oro) par causa de sua rena bon e notable.

Philip la bela e Joanna la demente de Castelia ia es sua jenitores. Sua avo e ava de lado madral ia es Ferdinando 2 de Aragon e Isabella 1 de Castelia, de ci sua sposi ia uni Espania. Sua avo e ava a sua de lado padral ia es la imperor Maximilian 1 e la duxesa Marie de Burgundia.

Carlo ia ave multe enemis ci ia teme ce sua erita va move el en dirije a un monarcia universal. Sua rena ia es dominada par geras, spesial tre disputas major: la geras de Habsburg e Valois contra Frans; la luta per para la avansa de la osmanianes, e la Reforma Protestante cual ia provoca disputas con la prinses deutx.

Espania ia es la fonte de la potia e ricia enorme de Carlo. En la Americas, Carlo ia coraji la concista de la imperos Asteca e Inca. La estende grande de teritorio e la flue de arjento a Castelia ia ave efetos per Espania tra multe sentenios.

Carlo ia ave no plu ca 56 anios cuando el ia renunsia sua trono. El ia es multe fatigada par sua rena enerjiosa e ia xerca un grado de pas en un monceria, do el ia mori con 58 anios. Pos sua renunsias, la trono de imperor de la Impero Santa Roman ia pasa a Ferdinando 1, sua frate plu joven, ci ia reseta la paises osteraices en 1521. La impero de Espania, cual ia inclui la posesedas en Nederland e Italia, ia es eritada par sua fio Philip 2. La du imperos ia es aliada asta la sentenio 18.
Carlo la grande

**Carlo la grande** ia es la re de la francos. El ia uni la parte major de Europa ueste en la eda medieval temprana e ia crea la fundas per Frans e Deutxland moderna. El ia ateni la trono franca en 768 e ia deveni la re de Italia en 774. De 800, el ia deveni la imperor prima de la Impero Santa Roman – la person prima ci ia ateni la state de imperor pos la eda de la Impero Roman. 

La stato franco cual el ia fundi ia es nomida la Impero Carolan. An si Carlo ia ateni sua rena sin la aida de la Pape, la reconose par la Pape ia dona un legalia divin en la mentes de sua contemporas.

El ia es la fio prima de Pepin la corta e Bertrada de Laon, e ia deveni la re en 768 pos la mori de sua padre. A la comensa, el ia es co-re con sua frate Carloman 1, ma par causa de la mori de sua frate en un situa nonesplicada, Carlo ia deveni la sola re.

Carlo ia continua la politica de sua padre a la Pape e ia deveni sua protejor. El ia elimina la controla par la langobardes en Italia norde, e ia condui invades en Espania muslim. El ia campania ance contra la saxones a sua este, cristianinte los su la menasa de moria, causante avenis como la masacra de Verden. Carlo ia ateni la culmina de sua potia en 800 cuando el ia es coronida como Imperor de la Romanes par Pape Leo 3 a natal a la basilica vea de San Petro.

Nomida la padre de Europa (*pater Europae*), Carlo ia uni la parte major de Europa ueste a la ves prima pos la Impero Roman. Sua rena ia stimula la Renase Carolan, un periodo de ativia cultural e inteleto en la eglesa. La monarcias de e Frans e Deutxland ia regarda sua propre reias como desendentes de la impero de Carlos.

Carlo ia mori en 814, pos rena como imperor per plu ca 13 anios. El ia es enterada en sua capitol Aachen en lo cual es aora Deutxland. Sua fio Luis la relijiosa ia erita la trono.
Carnivor

Un **carnivor** (de la latina *carne* e *vorare*, sinifiante devora, pd "comores de carne") es un organisme cual deriva sua enerjia e nesesadas de nurintes de un dieta composada xef o sola de texeda animal. Omnivores come comeda animal e nonanimal.

## Clasi
***Ordina carnivor**
****Suordina Feliformo** ("con forma de gato")
*** Familia (?) †Viveravido (33-65 Ma)
*** Familia †Nimravido (5-36 Ma)
*** Familia Nandinido: 1 spesie en 1 jenero
*** **Infraordina Feloideo**
**** Familia Prinonodontido: 2 spesies en 1 jenero
**** Familia †Barburofelido (6-18 Ma)
**** Familia Felido: gato; 40 spesies en 14 jeneros
*** **Infraordina Viveroideo**
**** Familia Viverido: siveta; 35 spesies en 15 jeneros
**** **Suprafamilia Erpestoideo**
***** Familia Hienido: iena e protele; 4 spesies en 3 jeneros
***** Familia Euplerido : 8 spesies en 7 jenero
***** Familia Herpestido: mangoste e suricata; 33 spesies en 14 jeneros
** **Suordina Caniformo** ("can-forma")
*** Familia (?) †Miasido (34-64 Ma)
*** Familia †Amfisionido: (9-37 Ma)
*** Familia Canido: can, lupo, volpe, coiote, dingo, xacal; 37 spesies en 10 jeneros
*** **Infraordina Arctoideo**
**** Familia †Hemisionido: (35-50 Ma?)
**** Familia Ursido: urso; 8 spesies en 4 jeneros
**** **Suprafamilia Musteloideo**
***** Familia Ailurido: panda roja; 1 spesies en 1 jenero
***** Familia Mefitido: mofeta; 10 spesies en 4 jeneros
***** Familia Mustelido: mustela, martes, melina, lutra; 55 spesies en 24 jeneros
***** Familia Prosionido: prosion (urso lavande); 19 spesies en 6 jeneros
**** **Superfamilia Pinipedio**
***** Familia †Enaliarctido: (23-20 Ma?)
***** Familia Odobenido: morsa; 1 spesies en 1 jenero
***** Familia Otarido: otario, leon de mar; 14 spesies en 7 jeneros
***** Familia Focido: foca; 19 spesies en 9 jeneros
Casa Blanca

La **Casa Blanca** es la abiteria ofisial e laboreria xef de la Presidente de la Statos Unida. Lo es locada a 1600 Pennsylvania Avenue NW en Washington DC. Lo ia es desiniada par James Hoban e construida entre 1792 e 1800. Cada presidente de la Statos Unida, de pos John Adams, ia abita ala.
Catacana

**Catacana** (o katakana) es un de cuatro formas de scrive usada per la lingua japanes (o nion). Lo es usada prima per scrives nonformal e per enfantes.

## Table de catacana-romaji

Note ce "ch" en romaji es "tx" en elefen, "j" es "dj" en elefen, e "sh" es x en elefen.

Si la romaji es en leteras roja, la forma es estinguida.
Castelia e Leon

**Castilia e Leon** (espaniol: *Castilla y León*) es un comunia autonom de Espania.

Lo ave nove provinses:
* Provinse Leon
* Provinse Palencia
* Provinse Burgos
* Provinse Soria
* Provinse Segovia
* Provinse Avila
* Provinse Salamanca
* Provinse Zamora
* Provinse Valladolid
Catalunia

**Catalunia** (catalan: *Catalunya*; espaniol: *Cataluña*; ositan: *Catalonha*) es un de la des-sete comunias autonom en la rena de Espania. La capital es Barselona. La area es 32 114 km² e lo ave plu ca 7 milion abitores.

## Istoria
En la sentenio 8 tarda, la contias de la Marcia de Gotia (Septimania) e la Marcia Espaniol ia es instituida par la Rena Franco como statos vasal tra la Pirineo este como un defende contra la muslimes. La contias este de esta marcia ia uni su la governa de la Conte de Barselona, e ia es nomida Catalunia. 

En 1137, Catalunia e la Rena de Aragon ia uni par sposi su la Corona de Aragon, e la Prinsia de Catalunia ia deveni la base per la potia maral de la Corona e Aragon e sua estende tra la Mediteraneo. Entre 1469 e 1516 la re de Aragon e la rea de Castelia ia sposi e ia governa sua renas junta, cadun manteninte sua instituidas diferente, parlamento e constitui. 

En la gera franses-espaniol (1635-1659), Catalunia ia revolta (1640-1652) contra la presentia de la armada real en sua teritorio, e ia deveni un republica su la proteje franses. Pos un periodo corta de controla franses sur Catalunia, Espania ia reconcista la teritorio. Su la Trata de la Pirineo en 1659, cual ia fini la gera entre ambos paises, la corona espaniol ia sede la contia de Roselion a Frans. 

En la Gera de pasa de rena espaniol (1701-1714), la corona de Aragon ia luta contra la borbon Felipe 5, de ci la vinse ia gida a la aboli de la instituidas noncastelian en tota Espania e la sustitui per latina e otra linguas (como catalan) con espaniol en la documentos legal.
U

## Linguas
La linguas ofisial es catalan, espaniol e ositan.

En la teritorio catalan corente ia esiste istoriall diversa linguas. La prima conoseda es la lingua iberian, cual es la orijina etimolojial de diversa toponimes. La studia de la coloni elinica mostra la usa de la elinica ionian como lingua local, e la popla ta ave bilingualisme per la comersia. On pote ance trova multe toponimes de orijina celta, cisa de un dialeto relatada con la galo (*Besalú* < *Bisuldunum*, *Verdú* < *Virodunum*, ec). 

La ariva de la romanes es plu clar e la estende de la latina plu evidente, xef en seramica e toponimes. La concista de Espania par la romanes ia es sola posible a pos la vinse contra la punicas. La romanes ia comensa en la sentenio 2 aec e la iberianes ia cade sua lingua per comensa usa la latina, an si en la Pirineo ia manteni sua usa varia sentenios plu.
Catar

**Catar** (ofisial la Stato de Catar) es un pais en Asia ueste, ocupante un penisola peti (la Penisola Catar) a la costa norde-este de la Penisola Arabi. Sua sola frontera de tera es con Arabia Saudi a la sude; la resta de sua teritorio es ensircada par la Golfo Persian. Un braso de esta golfo separa Catar de la pais e isola visina Barain.

Pos la rena osmanian, Catar ia deveni un protejeda brites en la temprana de la sentenio 20, asta gania autonomia en 1971. Catar ia es renada par la Casa de Thani de la temprana de la sentenio 19: Xec Jassim bin Mohammed Al Thani ia es la fundor de la Stato de Catar. Catar es un monarcia erital, e sua xef de stato es Amir Xec Tamim bin Hamad Al Thani. On disputa esce on debe regarda lo como un monarcia constitual o asoluta. En 2003, la constitui ia es forte aprobada en un referendo, favoreda par cuasi 98%. En la temprana de 2017, Catar ia ave 2,6 milion abitores: 313 mil sitadanes catari e 2,3 milion sitadanes a stranjer.

Catar es un economia de revenu alta, suportada par la reservas tre de la plu grandes de mundo per petrolio e gas natural. La pais ave la revenu la plu alta de mundo per person. Catar es clasida par la Nasiones Unida como un pais de developa umana multe alta, e es jeneral regardada como la stato arabi la plu avansada per developa umana. Lo es un potiosa notable en la mundo arabi, e on ia reporta ce lo ia suporta alga grupos rebelante en la Primavera Arabi, e finansial, e par sua grupo global cresente de medias, Al Jazeera Media Network. Per sua grandia, Catar ave un influe nonproportial en la mundo e on ia identifia lo como un potiosa media. Lo va ospita la Copa de Mundo de FIFA de 2022, deveninte la pais arabi prima cual fa esta.

En junio 2017, en un alti de tensas esistente, Arabia Saudi, Barain, la Amirias Arabi Unida e Misre, entre otra paises de la Golfo Persian, ia aborta sua relatas con Catar, acusante lo de suporta e finansia terorisme e de manipula cosas interna de paises visina.

La area es sirca 11 437 cilometres cuadrida.

La site capital es Doha.

La lingua major es arabi.
Catedral de Burgos

La **Catedral de San Maria de Burgos** es un eglesa catolica dedicada a la Virjin Maria e locada en la site espaniol de Burgos. Sua construi ia comensa en 1221, seguente la model de la gotica franses. En la sentenios 15 e 16 lo ia esperia alga cambias. La laboras ultima de importa (la sala de prete o la egleseta de San Tecla) ia es construida en la sentenio 18, cuando la portones gotica de la fasada xef ia es ance alterada.

## Nom
La nom ofisial en espaniol es *Santa Iglesia Catedral Basílica Metropolitana de Santa María de Burgos*, ma la nom cortida es *Catedral de Santa María de Burgos* o *Catedral de Burgos*.
Catedral de Canterbury

La **catedral de Canterbury**, en Canterbury (Kent) es un de la strutures cristian la plu antica e conoseda de England. Lo es la catedral de la Arcibispo de Canterbury, gidor de la Eglesa de England e gidor simbolin de la Comunia Anglican mundal.

Fundida en 597, la catedral ia es intera reconstruida entre 1070 e 1077. La fini este ia es multe grandida en la comensa de la sentenio 12, e multe reconstruida en la stilo gotica pos un foco en 1174, con un estende a este per conteni la flue de peregrinores visitante la santeria de Thomas Becket, la arcibispo ci ia es asasinada en la catedral en 1170.

## Lia esterna
* Paje ueb ofisial
Catedral de Chartres

La **catedral de Chartres**, ance conoseda como **Catedral de Nosa Seniora de Chartres**, es un catedral gotica de la Eglesa Latina locada en Chartres, Frans, a 80 cilometres a sude-ueste de Paris. La catedral de oji, xef construida entre 1194 e 1220, es la ultima de la sinco cual ia ocupa la site de la tempo cuando lo ia deveni un bispia en la sentenio 4.

## Nom
La nom en franses es *Cathédrale Notre-Dame de Chartres*.

## Fenetras
Cisa la cualia la plu distinguida de la catedral de Chartres es la grado a cual la strutur arcitetal ia es ajustada per segue la nesesas de la vitro colorida. La usa de un fasada de tre partes con contrafortes esterna ia permete fenetras plu grande ca en desinias pasada, xef en la clarestorio.

## Bibliografia
* Burckhardt, Titus. *Chartres and the birth of the cathedral*. Bloomington: World Wisdom Books, 1996. 
* Delaporte, Y. *Les vitraux de la cathédrale de Chartres: histoire et description par l'abbé Y. Delaporte ... reproductions par É. Houvet.* Chartres : É. Houvet, 1926. 3 volumes (consists chiefly of photographs of the windows of the cathedral)
* Houvet, E. *Cathédrale de Chartres.* Chelles (S.-et-M.) : Hélio. A. Faucheux, 1919. 5 volumes in 7. (consists entirely of photogravures of the architecture and sculpture, but not windows)
* Houvet, E. *An Illustrated Monograph of Chartres Cathedral: (Being an Extract of a Work Crowned by Académie des Beaux-Arts).* s.l.: s.n., 1930.
* Mâle, Emile. *Notre-Dame de Chartres.* New York: Harper & Row, 1983.
* Miller, Malcolm. *Chartres Cathedral.* New York: Riverside Book Co., 1997. .
Catolicisme nasional

La **Catolicisme nasional** es un de la sinias de identia de la governa de Francisco Franco (1939–75). Sua mostra la plu vidable ia es la ejemonia de la Eglesa Catolica en tota aspetas de la vive publica e an en la vive privata.

La grupos catolica ia es unida en un sola move nomida *Acción Católica*.

## En otra paises
En la anios 20, la *Fédération nationale catholique* de Édouard Castelnau ia avansa un model simil. an si lo ia ave un milion de membros en 1925, ia es oblidada en 1930.

En la anios 1930 e 1940, la Ustaše de Ante Pavelić ia adota un ideolojia simil, incluinte "catolicisme politica" e "corvatscisme catolica". Otra paises en Europa sentral e este ia ave moves simil de inspira franciste combinante catolicisme con nasionalisme: Osteraic, Polsca, Lietuva e Slovensco.